5. ΠΡΟΕΔΡΙΚΟΝ ΔΙΑΤΑΓΜΑ της 31 Ιουλ. /12 Αυγ. 1925 (ΦΕΚ Α΄ 209) Περί εκτελέσεως του Νόμ. 3357. Έχοντες υπ΄ όψει τον Νόμ. 3357 “περί ανεγέρσεως κτιρίων προς εγκατάστασιν των Στρατ. του Κράτους Σωμάτων, Καταστημάτων, Υπηρεσιών, Στρατιωτικών αποθηκών εν γένει, αξιωματικών και οικογενειών τούτων”, προτάσει των Ημετέρων επί των Στρατιωτικών και Οικονομικών Υπουργών, απεφασίσαμεν και διατάσσομεν: Άρθρ.1.-Δια την ανέργεσιν των υπό του Νόμ. 3357 προβλεπομένων κτιρίων ισχύουσιν αι διατάξεις των περί εκτελέσεως του Νόμ. 3295 της 1 Απρ. 1925 και περί τροποποιήσεως του περί εκτελέσεως του Νόμ. 3295 Δ/τος της 19 Ιουν. 1925 Δ/των, εφόσον δεν αντίκεινται εις τας διατάξεις του παρόντος Δ/τος. Άρθρ.2.-1.Η ανέργεσις των εν τω άρθρ. 1 κτιρίων ενεργείται επί τη βάσει προγραμμάτων συντασσομένων παρ΄ Επιτροπής αποτελουμένης εκ του τεχνικού συμβουλευτικού τμήματος και των Δ/των Μηχ/κού Υπουργείου Στρατιωτικών I και IV γραφείων Γενικού Επιτελείου Στρατού και κυρουμένων υπό του επί των Στρατιωτικών Υπουργού. 2.Η Επιτροπή αύτη καλουμένη “Τεχνική Επιτροπή” συνεδριάζει εις τα γραφεία της Επιθ. Μηχανικού, τακτικώς μεν κατά μήνα, εκτάκτως δε οσάκις ήθελε διατάξει ο επί των Στρατιωτικών Υπουργός. Άρθρ.3.-1.Προγράμματα στρατωνισμού εν γένει του κατά γην στρατού γενικωτέρας σημασίας καθορίζονται υπό του Ανωτάτου Στρατιωτικού Συμβουλίου, εις ο συμμετέχει ο επιθεωρητής Μηχανικού και ο διευθυντής Μηχανικού Υπουργείου Στρατιωτικών ως εισηγητής. 2.Κατόπιν διαταγής του επί των Στρατιωτικών Υπουργού δύνανται να παραστώσι κατά τας συζητήσεις και λάβωσι μέρος εις αυτό άνευ ψήφου και μη μέλη του Ανωτάτου Στρατιωτικού Συμβουλίου. Άρθρ.4.-Τα σχέδια των κτιρίων εγκρίνονται υπό του Τεχνικού Συμβουλευτικού Τμήματος και κυρούνται υπό του επί των Στρατιωτικών Υπουργού. Άρθρ.5.-Αι λεπτομέρειαι εκδόσεως ομολογιών κλπ, περί ων το άρθρ. 2 του Νόμ. 3357, καθορίζονται εκάστοτε δι΄ Ημετέρου Δ/τος προκαλουμένου υπό του Υπουργού των Οικονομικών, κατόπιν αποφάσεως του Υπουργικού Συμβουλίου. Άρθρ.6.-Αι λεπτομέρειαι του παρόντος Δ/τος καθορισθήσονται δια διαταγών του επί των Στρατιωτικών Υπουργού, εις ον ανατίθεμεν την δημοσίευσιν και εκτέλεσιν του παρόντος Δ/τος. 